
ÍRTADR. FLÓRIÁN MÁRIA 
RAJZOLTA URAI ERIKA 
A BORÍTÓT SZABÓ ÁRPÁD TERVEZTE 

„Ruha teszi az embert" - ennek a szólásnak az elmúlt századok¬ 
ban nagyon határozott jelentése volt. Részletesen kidolgozott sza¬ 
bályok írták elő, milyen ruhaanyagok, milyen díszek, ékszerek 
viselése a nemesemberek kiváltsága, ezeket a városi polgárok, 
a parasztemberek nem viselhették. A ruha különböztette meg a 
társadalom különböző rétegeit, tette fölismerhetővé bizonyos 
tisztségek betöltőit, például a városi tanács tagjait. A ruháról 
lehetett megítélni egykor, hogy valaki magyar-e vagy olasz, 
német-e vagy éppen görög. A népviseletek, kivált a későbbi válto¬ 
zatos, színes viseletek tájanként, sőt községenként is különböztek 
- ruhájáról meg lehetett mondani, ki hová való. 

Ez a könyvecske a magyar falvak és mezővárosok lakóinak vise¬ 
letét mutatja be az elmúlt százötven esztendőből. Ebben az időben 
még viselték azokat a régies, egyszerű, tartós öltözetdarabokat, 
amelyek a korábbi jobbágyparaszti századokban a társadalom 
legaljára besorolt „nemtelen" paraszti népességet megkülönböz¬ 
tették. Az elmúlt másfél évszázadban azonban nagy változások 
is zajlottak a falusi öltözködésben. AXVIII-XIX. század forduló¬ 
jától egyre szélesebb arányban terjedtek el a színes gyári kelmék, 
szövetek, s kialakultak a közismert, színes, díszes ünneplő öltö¬ 
zetek. A felszabaduló parasztság, különösen eleinte a korábbi 
nemesi öltözet számos elemét átvette, de a polgári divatok egyes 
vonásai is hatottak rá. Utóbb a viselet sokfelé úgy alakult, hogy 
megsokszorozódtak az öltözetdarabok, halmozódtak a ruhára ke¬ 
rülő díszek. Kiformálódtak azok az ünnepi öltözetek, amelyeket 
„parasztosnak" könyvelt el az egykori közvélemény. 

Egy-egy viseletben járó község öltözködése finoman kidolgozott 
jelzésekkel, eltérésekkel kifejezésre juttatta a nem, életkor, családi 
© DR. FLÓRIÁN MÁRIA, 1980 állapot, rang szerinti különbségeket. 

Dunántúli asszonyok vászonruhában (1810-es évek). A legna¬ 
gyobb múltú, legrégiesebb öltözetdarabok olyan anyagokból 
készültek, amelyeket a paraszti háztartás maga is elő tudott állí¬ 
tani: így bőrből, gyapjúszövetből, mindenekelőtt azonban kender-, 
illetve lenvászonból. A kender- és a lenföldek termését a család 
nő tagjai dolgozták föl fonallá, a fonalat maguk szőtték vászonná. 
A falusi szövőszékek mérete adta meg a végvászon szélességét. 
Ez meghatározta a belőle varrt ruhaneműk formáját is: a ruhát 
minél kevesebb hulladékkal, egyenes vonalakkal szabták ki. 

A korábbi századokban férfinak is, nőnek is a teljes nyári öltö¬ 
zete kitelhetett vászon ruhadarabokból. Még a múlt században is 
előfordult, hogy a nyári munkában a ház körül forgolódó, határ¬ 
ban dolgozó asszony egész öltözete vászonból volt. Ez magyarázza, 
hogy országszerte fejércselédnek, fejémépnek, vászoncselédnek 
nevezték az asszonyokat. Vászonból volt az ing, ami régies hosszú 
formájában lábszárközépig ért, s egyetlen ruhadarab lehetett. 
A derékig érő félinget vagy ingvállat viszont pendely, vászon szok¬ 
nyaféle egészítette ki. Az ingnek tájanként különböző változatai 
alakultak ki aszerint, hogy az ujja hosszabb vagy rövidebb, szűk 
vagy bő volt, a nyak mellé vagy a vállba illesztették be, eleje hasí¬ 
téka hogy záródott. 

A pendely elé a múlt század elején már országszerte kötényt 
kötöttek. Ez is készülhetett fehér házivászonból, egyes tájakon 
azonban a vásznat megfestették a kékfestőknél. Kékre festett 
vászonból varrtak felsőszoknyákat is. 

A nyári munkához öltözött dunántúli asszonyok a képen más 
színes ruhadarabokat is viselnek. Az egyik kékfestő vállkendőt, 
a másik piros gyári kelméből pruszlikot. A múlt század elején ezek 
a darabok még sok tájon újdonságnak számítottak. (A palóc köz¬ 
ségekben pl. a papok fáradoztak azon, hogy a nők vállkendőt kös¬ 
senek „mezítelenségük" eltakarására.) 

Nem hiányozhatott az asszonyok fejéről a kendő (vagy afőkötő), 
ami kontyba fésült hajukat takarta. 

I. tábla 








Fekete-körös-völgyi férfiak vászonruhában (Köröstárkány, Romá¬ 
nia, v. Bihar m., 1910 körül). Férfiemberek nyári munkára, kivált 
aratásra még ebben a században is sokfelé vászonruhába, ingbe, 
gatyába, öltöztek. A fekete-körös-völgyieknek azonban az ünneplő 
öltözete is vászon volt. A nyáriasan öltözött fiatalabb férfi hím¬ 
zett, prémes juhbőr mellényt, kuzsók ot viselt. Hasonlóan vászon¬ 
ruha volt rajtuk egyébként akkor is, ha téliesen öltöztek föl, csu¬ 
pán daróc, szűrposztó kabátféle került az idősebb férfi vállára. 

A fekete-körös-völgyi férfiak vászon inge régies módon, egyenes 
vonalak mentén szabott. Nyakkivágása T alakú nyílás, mely elöl 
galandd&t, madzaggal csukható. Az ing ujja bő, lobogós, néha a 
kar hosszúságát is meghaladta, ezért munka közben a csuklónál 
összecsavarták és visszatűrték. E régies típus mellett a századfor¬ 
dulón már az ing újabb, hosszabb derekú, galléros, kézelős ujjú 
formái is megjelentek. Ezeket nemcsak kendervászonból, hanem 
gyári pamuttal elegyesen szőtt vagy tiszta pamutvászonból és 
gyári gyolcsból is varrták. 

A gatya vászonból szabott, derékon gatyakorcba ráncolt nad¬ 
rág. Volt szűk változata is, a köröstárkányi férfiakon azonban 
lerakott bőgatyát, láthatunk. Szára rövid, térdig érő - eltérően 
egyes más vidékek hosszú bőgatyájától -, alján rojttal. 

Az ingnyak fölé fekete nyakravalót kötöttek. Az ing-gatya vise¬ 
letét nyáron a munkában kötény, kötő és bocskor egészítette ki. 
Régies volt a fejrevaló is, a süveg egy alacsony tetejű helyi formája, 
amelynek pár ujjnyi karimája szorosan a fejhez simult. Régi koro¬ 
kat idézett fel a századfordulón még néhány idős ember vállig 
érő, kerekre vágott bundás haja. 

2 . tábla 



Csökölyi öregasszonyok fehér gyászban (Somogy m., 1930 körül). 
A múlt században - egyik vidéken korábban, másutt később - 
gyári kelméből készült színes öltözetdarabok terjedtek el, a régies 
vászonruha alsóruhává lett. Néhol azonban a több rétegűvé vált 
női öltözetnek alsó és felső rétege egyaránt vászonból készült. 
Erre példa a csökölyi idős asszony öltözete, aki két-három le¬ 
rakott vászonszoknya fölött ugyancsak vászon felsőszoknyát 
viselt, az elé pedig széles, gyakran három szélből összeállított 
kötényt kötött. Ingujja hosszú, még fodorral is megtoldották, 
fölötte vállkendő van, ugyancsak vászonból. Vászon a régies 
széles homlokkötő is, és a ráterített nagy fejkendő. A fejkendő 
is, a vállkendő is az igen régi, szabatlan lepelruhák közé tartozik. 

A két világháború között a csökölyi lányok, fiatalasszonyok 
öltözete már színes volt, bőven használtak gyári anyagokat, gyári 
csipkéket. Az idős asszonyok azonban felsőruhaként is a lenből 
szőtt vásznat viselték, fehérítve vagy a kiskertekben termesztett 
sáfránnyal tompa sárgára színezve. Itt és a Dél-Dunántúl néhány 
más régies községében a fehér, illetve a sáfránysárga szín fejezte 
ki a gyászt. Az élet múlásával az asszonyok letették színes ruha¬ 
darabjaikat, és idős korukra fehérbe, sárgába öltöztek. A csökö- 
lyiek fehér, illetve halványsárga gyásza régi hagyományt őrzött 
meg: a középkorban volt olyan idő, mikor Európa-szerte fehér¬ 
ben gyászoltak. Itt jegyezzük meg, hogy a fekete, a sötét gyász¬ 
színek, gyászöltözetek viszonylag későn, polgári, városi hatásra 
terjedtek el a magyar falvakban. Korábban a fehér és sárga mellett 
más színek is kifejezhették a gyászt. Ha fiatal volt a halott, Csö- 
kölyben piros hímmel díszített halottas párnákból, lepedőkből, 
kendőkből állították össze ravatalát. A gyászöltözetek és a gyász¬ 
színek különféle árnyalatai jelezték azt is, hogy kit mennyire kö¬ 
zelről érintett a haláleset. Palóc községekben például a mélygyászba 
öltözött közeli hozzátartozók tiszta feketében voltak, a távolabbi 
rokonok azonban kék, zöld félgyászban. E gyászöltözeteket visel¬ 
ték egyébként adventben, böjtben is. 

3. tábla 





Alföldi csikós fekete ingben, gatyában (Mezőhegyes, Békés m., 
1810 körül). Az Alföld mezővárosaiban, falvaiban egykor népes 
réteget alkottak a pásztorok. Ők őrizték a végeláthatatlan legelő¬ 
kön kora tavasztól késő őszig - sőt néha még télen is - szabad ég 
alatt tartott nyájakat. A lovakat őrző csikósok, a marhával bánó 
gulyások, a juhot, illetve disznót terelgető juhászok, kanászok egy¬ 
mástól elkülönültek, különállásukat viseletűk egyes vonásaival is 
kifejezték. Éjjel-nappal, esőben, viharban, hóban helyt kellett áll¬ 
mok a jószág körül. Ehhez az edzettséget, szívósságot kívánó élet¬ 
módhoz jól illettek a régi vászon, bőr, szűrposztó öltözetdarabok. 
Ezeket a pásztorok még akkor is viselték, amikor divatjuk a föld¬ 
műves nép körében már megszűnt. 

A múlt század közepén, valószínűleg a felvirágzó kékfestőipar 
hatására, rövid időre divatba jött a kék ing és gatya. Később 
a parasztemberek közt ismét a fejír ruha vált általánossá, de 
a pásztorok tovább hordták a kék inget és gatyát, a hortobágyi 
csikósok szinte napjainkig. A hagyomány szerint a kéket fekete 
gatya és ing előzte meg a pásztorviseletben. A pásztor juhtejjel 
kevert zabszalmahamuba avatta be vászonruháját, majd miután 
kiterítve megszikkasztotta, hájjal is bekente. Az így vízhatlanná 
tett felsőruha alatt szűkebb, gyakrabban cserélt fehér inget, gatyát 
viseltek. 

A mezőhegyesi csikóson lobogós ujjú, rövid derekú inget látunk. 
Szabadon hagyott derekára a csikós széles bőrövet csatolt, az egy¬ 
kor országszerte elterjedt tüsző t. Ebbe kését, tűzszerszámát és nap¬ 
közben szükséges egyéb apró eszközeit is elrejthette. Övére akasz¬ 
totta sallangos dohánytartóját, a kostökzacskót. 

A csikós fejét nemezsüveg fedi, magas tetejű, visszahajtott pere¬ 
mű fejrevaló. Egykor ezt is országosan viselték, még a kisgyere¬ 
kek és a katonák is, akiknek a süvegkarimáját oldalt ferdén 
csákósra, vágták. A csikós süvegének karimájába szúrta cserép¬ 
fejű, hosszú szárú pipáját. A süveghez illik a régies hosszú haj¬ 
viselet is, kétoldalt csimbókba. kötve. 

Hortobágyi juhász előbőrben, hátibőrben (1910 körül). A pászto¬ 
rok a közelmúltig megőrizték a bőr kikészítésének és a bőrruhák 
összeállításának korábban általánosan ismert eljárásait is, melyek 
a parasztság körében már feledésbe mentek, hiszen a falvakban, 
mezővárosokban bőrruhák készítésével egyre inkább a szűcsök és 
más kézművesek foglalkoztak. A juh szőrös bőrének kidolgozásá¬ 
hoz különösen a juhászok értettek. Subát, ködmönt, mellényt, nad¬ 
rágot, elöbőrt, hátibőrt készítettek belőle. 

Az előbőr és a hátibőr az emberiség legrégibb ruhaféléi közé 
tartozik. A hortobágyi pásztor cserzetlen, csávázatlan, csupán sós 
vízzel puhított és fadarabbal, csonttal tört juhbőrből készítette 
magának. A két juhbőrt természetes alakjában hagyta, csak az 
állat fejét, farkát vágta le, a mellső és a hátsó lábak bőre szolgált 
arra, hogy az elülső és a hátsó bőrt vállán és derekán összekösse. 
A hátibőrt viselték előbőr nélkül is, ekkor kacagánynak nevezték. 

Maga készítette, fűzte a pásztor bocskorát is. A XIX. század 
elejéig a bocskorokat jobbára cserzővargák, bocskormetélők gyár¬ 
tották. Utóbb a divat változásával ezeknek a mestereknek a száma 
megcsappant, ez is ráutalta a bocskorban járókat, hogy maguk 
gondoskodjanak lábbelijükről. Készítéséhez elég volt egy téglalap 
alakú marhabőrdarab, melyet a saroknál és a lábujjaknál késsel 
lekerekítettek, aztán a szélén körbe lyukakat vágtak. A lyukakba 
vékony szíjat fűztek, ezzel húzták össze a bőrt, és ezzel kötötték 
fel a bocskort. Ez a kerek orrú, egylábas, tehát bal és jobb lábra 
egyaránt húzható bocskor volt a legegyszerűbb pásztorlábbeli. 

A pásztor egyébként vászoninget, -gatyát viselt. Hidegben a 
gatya szárát bekötötte, a csizmaszárba gyűrte, a bocskoros 
pásztor pedig a lábbőr - kikészítetlen, szőrével befelé lábára tekert 
juhbőr - vagy a csizmaszárhoz hasonló habda alá szorította. 

A pásztorok bőrből készítettek tarisznyát, dohányzacskót is, 
és számos apró használati tárgyat: tűzcsiholó kovát, taplót tartó 
erszényt, késtokot, ezeket összefűzve akasztották övükre vagy a 
gatya korcába mint pásztorkészséget. 

5. tábla 




,tv. 




Alföldi férfiak subában (1930-as évek). A suba a juh szőrös bőré¬ 
ből készült, ujjatlan, hosszú palást. Készítéséhez a hosszabb, dur¬ 
vább szőrű magyar racka juhok bőrére volt szükség - a többi 
bőrruha, előbőr, hátibőr, ködmön stb. is ilyen bőrből készült -, 
a finomgyapjas merinó birkák bőre erre nem volt alkalmas. Szűk 
subát lehetett készíteni már három és fél juhbőrből is, a bő, 
ünneplő subákba azonban néha 12-14 bőrt is beledolgoztak. Ha 
ezeket kiterítették a földön, teljes kört borítottak be. Aki subát 
akart készíttetni, előbb juhokat vett, szaporította őket, és amikor 
megvolt a megfelelő számújuha, akkor vágta le az állatokat, hogy 
bőrüket elvigye a szűcshöz megcsináltatni. 

A suba a szabadban élő, dolgozó parasztemberek, pásztorok, 
hosszú utakra járó fuvarosok nélkülözhetetlen ruhadarabja volt. 
A subát szőrével befelé viselték hidegben, szőrével kifordítva eső 
ellen, mivel a zsíros, természetes gyapjúfürtökről lepergett az eső. 
Szőrével kifelé öltötték fel melegben is. Az egész nap a nyájat 
vigyázó pásztoroknak szinte háza volt a suba: benne vészelték át 
a vihart, esőt, belé burkolózva aludtak a földön, az összehajtott 
subára ültek, néha a kiterített suba volt az asztaluk. A hidegben, 
esőben a tanyára induló parasztemberek vagy a szekérrel vásárra 
indulók is subájukba burkolóztak, és ha megálltak pihenni, 
a subával takarták le lovukat. Ezek a subák dísztelenek, egysze¬ 
rűek voltak. 

Készültek azonban dúsan hímzett, irharátéttel díszített ünneplő 
subák is - a magyar szűcsök művészetének valóságos remekei. 
Ilyen subára egy-egy faluban, mezővárosban csak kevés embernek 
telt: a legmódosabb gazdáknak, az egyházi és a községi elöljáró¬ 
ság tisztségviselőinek. A suba válltányérjám, régiesen irhából 
kimetszett bonyolult virágdísz került, irharátét borította az egy¬ 
más mellé illesztett bőrök összevarrását. Nagy divatja volt a 
selyemhímzésnek is, ami korábban sokféle színnel, századunk ele¬ 
jén azonban egyes szűcsközpontokban már csak egy színnel, sötét¬ 
zölddel vagy feketével készült. 

6. tábla 



Túrái asszony ködmönben (Pest m., 1930-as évek). A bőrből ké¬ 
szített ruhadarabok közül a ködmön volt a legáltalánosabb. Visel¬ 
ték férfiak, nők, volt térdig érő változata is, de gyakrabban csípőig, 
derékig ért. Egyszerű példányait cserzetlen bőrből a pásztorok 
maguk is megcsinálták, a parasztemberek számára azonban álta¬ 
lában a szűcsmesterek készítették. A régi leltárak, történeti föl¬ 
jegyzések a nemesi viseletben sohasem említenek ködmönt: az 
kizárólag a parasztemberek, mezővárosi polgárok öltözetéhez tar¬ 
tozott. Készítői is a „magyar szűcsök" voltak, míg a szövettel be¬ 
vont, úri, polgári prémes ruhákat „német szűcsök" varrták. 

Igen régóta szokásban volt a ködmönök cifrázása. Már a XVI. 
századból van róla híradás, a XVII. században az alföldi városok 
tanácsai már a ködmönök túlzó, mértéktelen díszítése ellen har¬ 
coltak. Debrecen városa azt akarta elérni például, hogy csak 
a csináltatott, „mondvacsinált" ködmönt cifrázhassa a szűcs, 
a vásárba vitt portéka legyen egyszerű. Kecskeméten az egyik 
szűcsöt, aki egyjuhásznak „mód nélkül való czifra Ködment" csi¬ 
nált, arra ítélték, hogy a börtönben fejtse le a díszt. Ebből arra 
következtethetünk, hogy irharátétről volt szó, amit a régies díszű 
alföldi, erdélyi ködmönökön fehéren fehér, a Dél-Dunántúlon, 
az Ipoly mentén fehéren piros színösszeállításban még a század- 
forduló körül is viseltek. Utóbb egyre több lett a színes szűcs¬ 
selyemmel varrt hímzés. Később a többféle szín elmaradt - 
a nagykunsági, hajdúsági központokban egyszínű feketével, a 
Jászságban, ahol a túrái asszony ködmöne is készült, zöld fonallal 
dolgoztak. A múlt század végén a Jászság mezővárosaiban, főkép¬ 
pen Jászberényben tömörült a legtöbb szűcsmester, több száz is, 
a forgalmas jászsági vásárokon széles környéküket ellátták bőr¬ 
ruhával. 

A férfiködmön a múlt század közepére általában kiment a divat¬ 
ból, az asszonyok azonban egyes helyeken még néhány évtizede is 
viselték. A leány sokszor kelengyéjében kapta meg a ködmönt, ami 
egész életére szóló ünnepi felsőruhája lett. 

7. tábla 



Székely férfiak harisnyában, zekében (Lövéte, Románia, v. Udvar¬ 
hely m., 1900 körül). Egykor a paraszti háztartások maguk állí¬ 
tották elő a gyapjúszövetet is. Saját juhaik lenyírt durva gyapját 
maguk fonták és szőtték meg, a gyapjút színe szerint válogatva 
fehér, szürke, barnásszürke vagy fekete szövetnek. A szövőszékről 
lekerült anyagot a kallómalmokba, ványolókba vitték, ahol a 
rázúduló víz és a sulykolás hatására a gyapjú összeugrott, tömörré 
vált. A gyapjú házi szövése a közelmúlt időket csak szórványosan 
érte meg, és általában akkor is csupán takarókat, pokrócokat ké¬ 
szítettek ilyen módon. Több keleti magyar népcsoportnál, így a 
székelyeknél, a fekete-körös-völgyi magyaroknál, az erdélyi Me¬ 
zőségen azonban jóformán a mai napig készítenek felsőruhát házi¬ 
szőttes gyapjúszövetből. 

A legjellegzetesebb gyapjú ruhadarabok a lövétei székely férfia¬ 
kon láthatók. Egyik a fehér háziposztóból szabott, szűk szárú, 
elöl ellenzővel záródó, korcos nadrág, a harisnya, ezt a varrások 
mentén fekete posztócsík szegte - más székely vidékeken más 
színű posztó. A harisnyához az ünneplőbe öltözött lövéteiek csiz¬ 
mát viseltek, egyébként gyakran bocskorjárt vele. Ingüket a nad¬ 
rágba tűrték, nyakravalónak fekete kendőt kötöttek. A hideg 
időre való posztó felsőruha a fekete zeke volt, rövid és hosszú vál¬ 
tozatban. Igen egyszerű a zeke régies szabása: eleje, háta egy da¬ 
rabból volt, a végposztót elöl középen végigvágták a nyak magas¬ 
ságáig, s a nyak kerületét kivágták. Egyenes darabból, derékszög¬ 
ben illesztették be ujját hónaljába, az ujj alá pálhát, oldalába 
aszályt toldottak, hogy kellő szélességű legyen. Nyakát vissza¬ 
szegték. Elöl gombolás nélkül, piros szőrkötőve 1 (gyapjúmadzag¬ 
gal) csukódott. A rövid zekének keskeny, felálló gallérja is volt. 

A századfordulón a zekét már csak öregek viselték templomba, 
lakodalomba, temetésre - a rövidet nyáron, a hosszút télen. 

Nyáron magas, kerek tetejű kalapot vettek fel hozzá, télen in¬ 
kább fekete báránybőr kucsmát, kereksapkát. 

8. tábla 



Dunántúli betyár cifraszűrben (Veszprém m., XIX. sz. közepe). 
A szűr nevét anyagáról, a szűrcsapók által készített durva, erős 
szűrposztóról kapta. Hosszú, egyszerű szabású kabátféle felső¬ 
ruha volt, amit a közrendűek, parasztemberek, pásztorok ország¬ 
szerte századok óta viseltek. 

A korábbi dísztelen szűrköpönyegQ k, cifrázásáról a XVIII-XIX. 
század fordulóján szólnak az első híradások. Először a szabás¬ 
vonalak mellé és a szélekre került piros posztórátét, majd ezek 
mellé mind több színes hímzés. A hatóságok, a vármegyék meg¬ 
lepően erőszakosan léptek föl az új divattal szemben: büntetést rót¬ 
tak a szűrszabóra, ha cifra darabot készített, és elrendelték, hogy 
a sokadalmakban a pandúrok hasogassák le a rátétet, cifrát azok¬ 
ról, akik cifraszűrben jelennének meg. A tilalmak indokolása: félő, 
hogy a falusi fiatalok a drága cifraszűrök árát bűnös úton is meg 
fogják szerezni. Annyiból volt is valami igaza ennek az okfejtés¬ 
nek, hogy a XIX. század első felének híres dunántúli betyárjai, 
Sobri Jóska, Milfajt Ferenc, Patkó Bandi valóban különösen 
díszes szűröket viseltek, amiképpen viseletűk többi darabja is 
előtte járt a falusi fiatalságénak hetykeségben, cifrázásban. 

A hatósági tilalmak ellenére a cifraszűr néhány évtized alatt 
a Nyugat-Dunántúltól Erdély széléig elterjedt, és a parasztférfiak 
legszembetűnőbb, legjellegzetesebb ünneplő ruhadarabja lett. Sok¬ 
felé a legény meg se házasodhatott szűr nélkül. Háztűznézőben 
a legény a lányos háznál hagyta a szűrét. Ha másnap hajnalra 
„kitették a szűrét" a pitvar elé, azt jelentette, nincs keresnivalója, 
ha bent tartották, mehetett lánykérőbe. 

A cifraszűr díszítésének, de szabásának is a különböző készítő 
központokban eltérő változatai alakultak ki. A bakonyi cifra- 
szűme k is emlegetett dunántúli szűrtípus szabása rövid volt és 
különösen bő, gallérja igen nagy. Vállra vetve viselték, és rövid 
ujját többnyire befenekelték, így viselője benne tarthatta kisebb 
használati tárgyait, pénzét. 

Szatmár megyei férfiak gubában (1930 körül). A guba első ráte- 
kintésre szőrével kifordított subához hasonlít, valójában azonban 
durva szövésű gyapjúszövetből készült, amelynek szálai közé gyap¬ 
júfürtöket szorítottak szövés közben. Ez a meleg, ujjas kabátféle 
északkeletről terjedt el a XVIII. században. Utóbb fontos készítő¬ 
helyévé vált Debrecen. A gyapjú természetes színében készült 
fekete, fehér és szürke guba is. Volt hosszú, lábszárközépig érő 
változata - ilyeneket használtak a szekerező, fuvarozó paraszt- 
emberek, pásztorok. A derékig érő, rövid gubát fehér színben 
asszonyok viselték. 

A guba olcsóbb volt mint a suba, a szegényebbek viselték. 
Ezért mondták egykor: „guba gubával - suba subával", vagyis 
a szegény keressen szegény élettársat, a gazdag tehetőset. 

Szövése szerint különbözött a kisbárány gyapjúfürtjeivel készí¬ 
tett bárányfürtös guba a felnőtt juh gyapjával megrakott rakott 
gubától, volt végül olyan guba is, amibe egyáltalán nem szőttek 
be fürtöket, a gyapjúszövet sima felületét utólagos fésüléssel tették 
bolyhossá, ez volt a füsült guba. 

A guba szabása igen egyszerű: két ujja, hát- és mellrésze egy 
vízszintesen kettéhajtott gubaposztódarabból került ki, derékré¬ 
sze pedig egy másik, oldalvarrás nélkül a mell- és hátrészhez varrt 
darabból. A guba egyetlen dísze a nyakat szegő piros posztócsík. 
Ujja hosszú volt, a kéznél hosszabb, de nem is igen öltötték fel, 
inkább csak vállra vetve viselték. A guba télen a bőrruhát pótolta 
a vászonruhák felett, nyáron szabadkémény alatt, füstös, száraz 
helyen lógott, hogy a féreg bele ne essen. Amíg új volt, ünneplő¬ 
nek hordták, ha viselt, szekerezni, vásárba, határba jártak benne, 
s ha elkopott, a dikón, ágyfőn volt a helye, s takarónak, fejaljnak 
szolgált. 

10. tábla 



Zobor vidéki idős házaspár (Kólón, Csehszlovákia, v. Nyitra m. 
XIX. sz. közepe). A reformkorban egyre szaporodó viseletábrá¬ 
zolásokon több olyan parasztembert láthatunk, aki posztóöltö¬ 
zetet visel. Kezdetben a jómódúaknak, a községi, egyházi elöl¬ 
járóságban tisztségviselőknek telt erre az öltözetre. Amikor kék- 
beliekvől beszéltek, ezekre a tekintélyes, módos emberekre gondol¬ 
tak. A posztóruha fokozatosan terjedt el: az inges, gatyás paraszt- 
emberek eleinte csak posztómellényeket, -ujjasokat kezdtek viselni, 
s nemegyszer a falu egyetlen kék posztónadrágját sorban köl¬ 
csönadták a vőlegényeknek, hogy az új divat szerint illően jelen¬ 
hessenek meg az esküvőjükön. 

A Nyitra megyei Zobor vidéki magyar nyelvszigetről bemutatott 
idős házaspárról 50. házassági évfordulójukon egy műkedvelő 
festő készített képet. Módos ember lehetett az idős férfi. Morva¬ 
országi finom kék posztóból készült a teljes öltözete: szűk szárú, 
ellenzős, zsinórozással kihányt nadrág ja és a szintén testhezállóra 
szabott, derékig érő, állógalléros dolmánya. A dolmányon fölte¬ 
hetően ezüstből készültek a gombok. A kor „nemeses" divatjához 
igazodik a férfi zsinórral szegett fekete csizmája is. Prémsapkája 
alól kilógó haja azonban régiesen csimbókba, kacskáva van 
kötve - ekkoriban már csak idős emberek fésülték így a hajukat. 

Az idős asszony fehér vászonruhája fölé az asszonyok legéke¬ 
sebb, legdrágább öltözetdarabját, a menté t öltötte föl. A mentét 
gyakran csak vállukra vetették mint a férfiak - olykor ugyanazt 
a mentét viselte felváltva az asszony is, az ember is. 

Az asszony fejét fátyolszerű, hosszú fehér kendő borította a 
főkötő felett. A kendővel letakarták fejüket, majd két végét nya¬ 
kuk köré tekerték, bulázgattá k, amiről a kendő is a bulázó nevet 
kapta, bár hívták /ideinek is. Ez a régies asszonyi fejviselet isme¬ 
retes a Felföld más helységeiből is, hozzá hasonlók megtalálhatók 
más tájakon is. A régi leírások különösen az újasszonyok, újme¬ 
nyecskék hosszú fátyolkendőit emlegetik, amelyek vége rendszerint 
csipkés vagy hímzett volt. 

II. tábla 



Rábaközi fiatalok ünneplőben (Kapuvár, Győr-Sopron m., XIX. 
sz. második fele). A Nyugat-Dunántúl, a Rábaköz volt az egyik 
első vidék, ahol a régi fehér vászon öltözetdarabok alsóruhává 
lettek. A nők felsőruhája színes gyári kelmékből, a férfiaké posz¬ 
tóból készült. A termékeny, Bécshez közel fekvő Kisalföldön ko¬ 
rán kezdtek a parasztemberek piacra termelni, korán megjelentek 
falvaikban az iparcikkek. A női viseletben a kendők, szalagok 
mellett a gyári kelmék először azzal törtek be, hogy vándorárusok 
maradék selyemdarabokat kínáltak eladásra - a selyemből prusz- 
likok készültek. A XIX. század első évtizedeiben a „közrend kö¬ 
zött" terjedő „ruházatbéli fényűzéséről olvashatunk, 1833-ban 
pedig már azt írják, hogy egyes jobbágyasszonyok egyáltalán nem 
maradnak el a nemesasszonyok mögött ruházatukat illetően. 
„Fiatal nők, s' lányok czifrák Isten' madaraiként", olvashatjuk 
1842-ben - egy-egy közülük 12-15 rőfnyi kelmét is visel magán, 
„mellyel pedig egy lóhátas huszárt bőven be lehetne takarni...", 
teszi hozzá egy másik beszámoló. 

A polgári divathoz hasonlóan azonos anyagból, gyakran csil¬ 
lagos bársonyból varrták az asszonyok ujjasát és szoknyáját. 

A férfiaknak a nemesi divatot követő posztóruhája itt világos¬ 
kék anyagból készült. A zsinórozással, vitézkötéssel díszített, 
szűk, ellenzős csizmanadrágot nadrágszyfcl erősítették derekukra. 
Ehhez évszaktól és alkalomtól függően mellényt, dolmányt, mentét 
öltöttek az ekkoriban már gyolcsból készült, galléros, kézelős ing 
fölé. A dolmányra az idősebb férfiak még mentét is vettek, ez 
hosszabb volt a dolmánynál, derékban fodrosra szabták, elöl 
fémgombokkal csukódott, bélése sokszor drága prém volt. Az 
öltözetet kiegészítette a kis karimájú kalap és a fekete nyakravaló. 

Bár Kapuváron igen korán kiformálódott a tájra jellemző színes 
viselet, sajátos módon igen hosszan, jóformán napjainkig fönn 
is maradt, természetesen sok kisebb-nagyobb változással. Utóbb 
tűntek fel például a férfiviseletben a tarka selyemmellények, a 
keskeny karimájú pörgekalap pedig egészen kicsiny lett. 

Ormánsági lány és asszony (Baranya m., századforduló). Az or¬ 
mánsági nők öltözete arra példa, hogy a finom, új gyári kelmék 
megjelenhettek egy táj öltözködésében úgy is, hogy a korábbi 
házivászon öltözetek fehér színhatását alig változtatták meg. 
A házivászon öltözetdarabok itt is alsóruhává lettek, de föléjük 
fehér színű gyári kelmék kerültek. Az asszonyok, lányok, rövid, 
karhoz simuló ujjú kis /mögjükre, finom fátyolszövetből, tilángli- 
ból, gyolcsból, batisztból varrt, nyakban ráncolt, bő ujjú nagy 
imögöt vettek. Az ing szertelenül hosszú ujját a felsőkaron átkö¬ 
tötték, az ingujjat efölött bő redőzessél a csuklóig leengedték. 
A finom anyagon esetleg áttetszett az alsóing ujjára varrt piros 
keresztöltéses hímzés. A háziszőttes és gyolcs alsószoknyák fölé 
került legfelső szoknya a bikla vagy kebel az inggel azonos finom 
anyagból készült. Az ingre sem pruszlikot, sem vállkendőt nem 
vettek fel. 

A századforduló körül még az egész öltözet viselőjének korától 
függetlenül tiszta fehér volt, csupán a fiatalok kötöttek a bikla elé 
széles, színes kötényeket. Színes volt még az újmenyecskék kon- 
tyára illesztett főkötő is, amit piros és más színű művirágok, gyön¬ 
gyök, szalagok díszítettek. Ahogy az asszony idősödött, a főkötő 
színe kékre, zöldre, majd tiszta fehérre változott, fehér volt a fej¬ 
kendő is, amit föléje kötöttek. A lányok az általában országosan 
ismert módon elöl kettéválasztott hajukat hátul egy fonatba fog¬ 
ták össze, végére színes szalagból csokrot kötöttek. 

Országszerte kiegészítője lehetett a nők öltözködésének az eső¬ 
abrosz . Az esőabrosz különösen tömöttre szőtt vászonból készült, 
fiatalok számára piros sávosan. Az igen régies lepelruhák egyik 
változata. A lepelruhák olyan ruhadarabok, melyeket szabás-var¬ 
rás nélkül, magukra terítve, csavarva viseltek. 

Torockói asszony és leány (Románia, v. Torda-Aranyos m., XIX. 
század közepe). Torockó lakosai vasbányászatból éltek, és a vízi¬ 
erővel hajtott vasverőkben Erdély nagy része számára szerszámo¬ 
kat (ekevasat, kapát, fejszét, kaszapengét) gyártottak. A múlt szá¬ 
zad második felére a modern gyáripar s a modern bányászat fölös¬ 
legessé tette szinte középkori technikával dolgozó műhelyeiket, 
lassacskán megszűnt a bányászat és az érc feldolgozása - meg¬ 
maradt azonban a városi öntudat. A torockói viseletben is meg¬ 
őrződött több olyan sajátság, aminek párhuzamait korábbi szá¬ 
zadok városi, nemesi öltözködésében találhatjuk meg. 

Az asszonyok, lányok a régies, pendellyel összevarrt, hosszú 
inget viselték, erre öltötték föl a bő ujjú, dúsan ráncolt gyolcs¬ 
inget, aminek nyakát, kézelőjét a lányok piros, az asszonyok kék 
hímzéssel díszítették. A színes kelmékből készült szoknyák mellett, 
nagy ünnepen, istentisztelethez gyolcsfersingz t, apróra lerakott 
fehér pamutvászon szoknyát is viseltek. A fersinghez vállpánt, 
mellényke kapcsolódott, a kösnyő, ezt hímzés díszítette, akárcsak 
a vízszintesen ráerősített fűdzőt és az alattuk az ing elé elhelyezett 
mejjrevaló t. A szoknyát posztó- vagy bársonykötény takarta. 

A torockói lányok ékessége a párta volt, ami az idők folyamán 
egyre szélesebbé vált, aranycsipke borította, kétfelől a vállra és 
hátul dúsan leomló pántlikák függtek róla. Díszes volt az asszo¬ 
nyok főkötő je is, amit a régi korok nemesasszonyaihoz hasonlóan, 
az esküvő után néhány évig finom fátyolkendővel borítottak be. 
A fátylat kétoldalt ékes fejű tűkkel rögzítették. Régi előkelőségek 
viseletének nyomait őrzi a lányok, fiatalasszonyok sötétkék vagy 
fekete posztóból készített, apró ráncokba szedett, templomba járó 
palástja. is. Viseltek ezenkívül a nők sokszor csak vállra vetve, 
sötétkék, fekete posztómenté t, melynek széles prémszegése, maga¬ 
san felálló gallérja volt, és fehér zsinórozás díszítette. Hordtak 
fehér juhbőr mellényeket is, magas, rókaprémes gallérral. Ezeket 
is derékban bővülőre szabták, s panyókára vetve viselték, akár a 
palástot. 

Kalotaszegi fiatalok ünneplőben (Románia, v. Kolozs m., század- 
forduló). Kolozsvártól délnyugatra mintegy 40 magyar falu tar¬ 
tozott Kalotaszeghez. Lakóit már a századforduló körül ország¬ 
szerte ismerték népművészetükről, gazdag viseletűkről. 

Ez az egyes községekben még ma is élő viselet sok régies vonást 
megőrzött. A XVII. századi erdélyi úri viseletben találjuk meg 
például a női ingvállak párhuzamait. Ujjuk dúsan hímzett, fiata¬ 
loknak piros, időseknek fekete fonallal. Maga a vászon különleges 
technikával szőtt és a vízben fodrosra vert, hullámos felületű 
fodorvászon volt. Az alsóruhának viselt két-három pengyel közül 
a legfelső gondosan apróra be volt rakva, mert kilátszott a föléje 
öltött, elöl föltűzött muszuj vagy bagazia nevű szoknya alól. Ez az 
igen bő és apró ráncba szedett fekete klott szoknyaféle belülről 
színes, széles posztócsíkkal volt szegve. Ahogy a szoknya össze- 
varratlan elejét a derékhoz feltűzték, ez a szegély kifelé fordult. 
A helyi szólás szerint, „addig terjed Kalotaszeg, ameddig a muszuj 
ér". Valójában ennek az öltözködési módnak másutt és korábbi 
századokban is megtalálhatók a változatai. Ugyanígy másutt is 
megtalálható a másik ünneplő szoknyaféle, a fehér gyolcsfersing. 
Muszujhoz, fersinghez egyaránt díszes kötényt, zöld posztó csipkés 
kötőt, vagy két-három szélből összeállított, színes szalagokkal, 
utóbb egyre több hímzéssel díszített kötényt viseltek. Az ingváll 
fölé a XIX. századi úri viselet halcsontos pruszlikjaihoz hasonlóan, 
vas- vagy falemezekkel merevített vállat öltöttek. 

A párta Európa-szerte a középkor óta a lányok, a menyasszo¬ 
nyok ünneplő viselete volt, hazánkban a XVIII. században 
már általánosan viselték. A kalotaszegi lányok pártájának vázát 
papírabroncs adta, amelyet hátul a pártapántlika fogott össze. 
A különböző nagyságú, üveg- és csigagyöngyökkel, színes pillan¬ 
gókkal ékesített pártát a lány esküvő utáni kontyolásakor cserélte 
fel az asszonyoknak járó főkötővel. Ünnepélyes alkalmakkor az új¬ 
menyecske fejére még ráborították a dulandlé t is, az újasszonyo¬ 
kat ország-szerte megillető fátyolkendő kalotaszegi változatát. 


32 


15. tábla 





Széki asszonyok munkába menet (Románia, v. Szolnok-Doboka 
m., 1950-es évek). Szék Kolozsvártól északkeletre fekvő régi só¬ 
bányahely. Mára XIII. században városi kiváltságot kapott. La¬ 
kói a környező „falukkal" szemben mind mostanáig őrzik városi 
öntudatukat, bár a sóbányászat már évszázadokkal ezelőtt abba¬ 
maradt. A kiemelkedően népes Szék sokféle iparosával, vásáraival, 
régi iskoláival továbbra is fölötte állt a környező falvaknak. 

A széki férfiak és nők viseletében megtaláljuk a régi vászon és 
posztó ruhaféléket, a férfiak öltözetében a vászoninget, -gatyát, 
a többnyire szürke vagy fehér háziposztóból kék szegővel varrt 
harisnyát, az ugyancsak kékkel szegett szokmányt, a régies csuklyás 
szűri (bár az utóbbi helyét kb. a századfordulón kék posztóból 
szabott lajbi és kettős gombsoros ujjas foglalta el). A férfiak 
csizmában jártak. A múlt században a csizma kíméletére hordtak 
egy rövid szárú, oldalt fűzött lábbelit is, ami talán a XVII. századi 
magyar sóvágók sarujának leszármazottja lehetett. 

Fehér vászonból készült a nők bő ujjú inge és a több részből 
szabott pendely. Az ingre fekete vállkendőt, annak tetejébe pedig 
fekete posztólajbit öltöttek. Az inget szorosan bekötötték a mindig 
piros-fekete mintás, pamut-vagy gyapjúszövetből készített, hosszú, 
bokáig érő szoknyába, fersingbe. Meleg nyárban vagy ha harma¬ 
tos fűben mentek munkába, a szoknyát elöl a koréba akasztották, 
ilyenkor az ugyancsak piros-fekete kötény és a szoknya között 
kivillogott a pendely fehérje. A széki asszonyok is csizmában jár¬ 
tak, csizmájuknak piros szegése volt, és kérgére tulipánmintát 
varrtak. 

Férfiak és nők egyaránt viseltek szalmakalapot. A férfiak kis 
karimájú kalapjukat akár templomba menet is, az asszonyok széles 
karimájú kalapjukat viszont csak a mezei munkához tették fel. 

Tartózkodóan válogatott színek és nemesen egyszerű öltözet¬ 
darabok jellemzik a széki viseletét. A férfiak öltözetében a fehér- 
fekete-kék, a női ruházkodásban a fehér-fekete-vörös szín domi¬ 
nált. 

Kecskeméti fiatal pár (1850 körül). Az alföldi nagy mezővárosok 
- így Kecskemét - kereskedő, kézműves polgárai, állatot tartó, 
jószágot nevelő gazdái a XVI —XVII. században öltözködésükben 
lépést tudtak tartani a királyi városok lakóival, a nemesekkel. 
A későbbi századokban ugyan a távoli kereskedelmi kapcsolatok 
és a városias iparágak elsorvadtak, a mezővárosok társadalma 
mégis sokkal differenciáltabb volt a falvakénál: a gazdagok itt 
többen voltak és jóval vagyonosabbak, mint a falvakban élő jó¬ 
módúak, sokkal népesebb volt a szegénység is. A mezővárosok 
tehetős gazdái korán átvették a múlt századi polgári divat újítá¬ 
sait. Az ő viseletűk és a pásztorok, béresek, napszámosok egy¬ 
szerű öltözete közt sokféle átmeneti forma volt. 

A múlt század derekán a mente és a dolmány helyett polgária- 
sabb ruhadarabnak számított az övig érő, lehajtott gallérú mándli, 
ezt nagy, fehér gombok díszítették. Alatta a divatozó legények 
színes selyemből szabott pruszlikot, mellényt is hordhattak. Az el- 
lenzős „magyar nadrág" mellett viselték a pantallóhoz hasonló, 
oldalvarrása mentén gombos, rajthuzlinak nevezett lovaglónadrá¬ 
got. A posztóruha színe többnyire fekete volt, jól illett hozzá a 
szintén ekkoriban divatba jött széles karimájú pörge kalap. 

A korabeli leírások szerint a nők túltettek a férfiakon a városi 
divat követésében. „Gyakran lát az ember olyan asszonyt, ki 
legalább két-háromszáz ezüst forint értékű ruházatban jár a leg- 
nyilvánosabb helyeken végig, s utána a férj subában sompolyog 
nyomról nyomra" - írják 1853-ban. Selyemből volt „suhogó 
ránczos szoknyájuk", pruszlikjuk, glaszékesztyűs kezükből nem 
hiányzott a napernyő vagy a „csipkés batistkendő". Míg az „első 
rangú hölgyek" fátyolos kalapot viseltek, a pórnép asszonyai 
fekete alapon aranycsipkével ékesített főkötőt hordtak. A lányok 
egy ágba font, leeresztett hajjal jártak, végébe szalagcsokrot kötöt¬ 
tek. Szoknyájuk előtt kötényt viseltek, ami ha selyemből, csipkésen 
készült is, parasztossá tette divatosnak szánt öltözetüket. 

17. tábla 



Debreceni leány és asszony (XIX. század közepe, második fele). 
Az 1870-es években Debrecenben még nem jelent meg a modern 
gyáripar. Lakóinak ugyan több mint harmada kézműves és keres¬ 
kedő volt, a mesteremberek nagy részére azonban találóan mond¬ 
ták a helybéliek: „nyáron gazda, télen mester". A jelentős, de 
kevés számú értelmiségen kívül az egész város túlnyomórészt a 
mezőgazdaságból élt. A 94 ezer hektárnyi határnak ekkor még jó 
harmada legelőül szolgált. A tősgyökeres, régóta debreceni pol¬ 
gárjoggal rendelkező birtokos családok őrizték a cívis hagyományt. 

A kor debreceni viseletében az egész Alföldre jellemző vászon¬ 
ruhák és a szűr, suba, ködmön mellett meg lehetett találni a posztó¬ 
öltözet „nemeses" darabjait - melyeket a „magyar szabók" készí¬ 
tettek -, így a különösen sok változatban említett mentét. De meg¬ 
rendelhette a debreceni polgár az európai, nemzetközi divat sze¬ 
rint dolgozó „német szabóknál" a pantalló kát, rockokat is, és 
a két stílus közé helyezhető mándlit, lajbii , rajthuzlit. 

A nők öltözetében is a helyi paraszti hagyomány és a nemesi, 
polgári divat különböző korú elemei találkoztak. Rövid, bő, csip¬ 
kés ujjakat varrtak a halcsontos fűzőbe, a zsinóros pruszlikhoz 
egy-két alsószoknyát, erre földig érő, alul abronccsal merevített 
bő szoknyát öltöttek. A szoknyát selyemkötény fedte. Ez az össze¬ 
állítás ebben a korban mint általános magyaros női öltözet terjedt 
különböző társadalmi rétegekben. A lányok nyakát öt-tíz sor 
gyöngy díszítette, fejükre párta került. A párta abroncsán igaz¬ 
gyöngyből, arany- és ezüstszálakból kialakított dudorok voltak, 
hátul hosszan lecsüngő, fémszálas szalagok fogták össze. 

Az asszonyok haját teljesen elfedte a fekete selyem vagy bár¬ 
sony, merev vázas főkötő, a kaskétli, melyet körben sűrű fekete 
csipkével szegtek. Télen az asszonyok kedvelték a kisbundát, a 
férfisuba rövid párját, ami csípőig érő, ujjatlan, kerek gallér volt. 
A barnára festett juhbőrre korábban színes irharátét és selyem¬ 
hímzés került, utóbb a hímzés egyszínű zöldre, illetve egyszínű 
feketére változott, és egyre aprólékosabb lett. 

18. tábla 





Szegedi alsóvárosi házaspár ünnepi viselete (XIX-XX. század for¬ 
dulója). A régi Szeged egyes városrészeinek a középkorig vissza¬ 
nyúlóan eltérő foglalkozási arculata és életmódja volt. Az Alsó¬ 
város a földművesek, paprikakertészek lakóhelye volt, Felső¬ 
városon hajósok, halászok, céhes kézművesek laktak, Tabán nevű 
negyedében például tímárok és a híres szegedi papucs készítői, 
a Fazékszörön a fazekasok. A Palánk lakói tisztviselők, értelmi¬ 
ségiek voltak, a Rókusé céhen kívül rekedt iparosok, vásározók. 

A különböző foglalkozású szegedieknek, a különböző város¬ 
részek lakóinak eltért az öltözete is. A felsővárosi polgárok búza¬ 
kék, az alsóvárosiak sötétkék posztóruhában jártak. Egyes céhek 
mesterei is szinte egyenruhaszerűen egyformán öltöztek. A csizma¬ 
diák jártak a legdrágább ruhákban. Finom sötétkék posztóból 
készült, nagy ezüstgombos és ezüstláncos mentét, dolmányt, ezüst - 
sarkantyús csizmát viseltek, továbbá sötétkék galléros köpönye¬ 
get, ezüstláncos akasztóval. A kőművesek és ácsok őzbarnában, 
a molnárok, hajósok molnárkékben jártak. A híres szegedi halá¬ 
szok búzavirágkék magyar nadrágjukhoz fekete halászdolmányt, 
efölött rövid szűrkabátot, kankót hordtak. 

A nők öltözetének nem kellett ilyen pontosan kifejeznie vise¬ 
lőjük hovatartozását, s általában több polgárias vonást mutatott, 
mint a férfiaké. A különböző gyári kelmék mellett a szegedi 
lányok, asszonyok szívesen vásárolták a kékfestővásznat, amit a 
híres szegedi kékfestőipar állított elő. Mint a polgárosultabb tája¬ 
kon általában, a felsőruha két részből állt, szoknyából és sonka¬ 
ujjú blúzból, melyek anyaga, mintája megegyezett. Ehhez azonban 
elmaradhatatlanul csatlakozott a parasztos fejkendő és kötő. 

A hosszú szoknya alól alig látszott ki a nők papucsa. Ezt eleinte 
csak a ház körül, később a kikövezett, városi utcán is viselték. 
Fölvirágzott a papucsos-szakma, melynek múltja a török korig 
nyúlt. Számtalan papucsféleséget gyártottak, minden nő a korá¬ 
hoz, az alkalomhoz illőt választhatta. A vőlegény még a közel¬ 
múltban is jegypapucsot készíttetett menyasszonyának. 

19. tábla 



Ajaki lányok vasárnapi ünneplőben (Szabolcs-Szatmár m., XX. 
század eleje). Az Alföldön a falusi nők öltözködésében ritkán 
jutott főszerephez a más tájakon oly gyakori élénk színű kasmír 
vagy a színes selyem. A kevés példa közé tartozik Ajak viselete. 

A századforduló táján kialakult női viseletét már helyi tanult 
varrónők szabták és varrták, akik az egykorú polgári divatot is 
jól ismerték. A szoknyához vele megegyező anyagból varrt, test¬ 
hezálló, szűk ujjas rékli vagy sonkaujjú, derekán fodrozott ráncos 
ujjas társult. Az alj és a derék azonos anyaga, színe polgárias 
vonás, az viszont parasztos, hogy a szoknya elé kasmírból, selyem¬ 
ből bő kerek kötőt kötöttek. Már nem volt szokás a lányok haját 
hátul lecsüngő egy fonatba fonni. Még a kislányok haját is koszo¬ 
rúba, pacsirta kontyba kötötték. Nyakukat fodrosra húzott fehér 
slingelt gallér, a mizli és üveggyöngy, a gránát díszítette, erről 
széles pántlika függött a mellükre. A lakodalom során az újme¬ 
nyecske maga vette le a mizlit, pántlikát és gránátot - ami az asz- 
szonyt már nem illette meg -, és átadta leánytestvérének vagy leg¬ 
közelebbi leányrokonának. 

Az ajaki nők a hónap négy vasárnapján egyöntetűen ugyanabba 
a színbe öltöztek. Az első vasárnapon vakvirágos fehér selyemben 
mentek a templomba, ez volt egyébként a menyasszonyi ruha is. 
A másodikon piros virágos fehér kasmírban vagy delénben, har¬ 
madik vasárnap piros virágú zöld kasmírban illett megjelenni, a 
negyedik vasárnapon pedig vörös kasmírban. Ezeket a szabályokat 
olyan szigorúan betartották, hogy akinek valamelyik öltözete hi¬ 
ányzott, inkább elmaradt a templomból. 

Korán polgárosodott az ajaki férfiak viselete is. Ebben a század¬ 
ban már csak az idősebbek hordták a fekete posztó zsinóros ellen- 
zős nadrágot, ujjast, lajbit, a fiatalok már pantallóban jártak. 
A legények kalapjuk mellé virágot, kalászt, tollat szúrtak, a vő¬ 
legény csináltvirág-bokrétát. Amikor a menyasszony a lakoda¬ 
lomban letette mizlijét és gránátját, a vőlegény is levette bokrétáját 
- mint újházas már nem viselhetett semmit a kalapja mellett. 

20. tábla 





Őrhalmi asszonyok ünneplőben (Nógrád m., 1920-as évek). Őr¬ 
halom előtte járt a legtöbb nógrádi falunak az öltözködés egyes 
polgárias vonásainak átvételében. Talán mozgékony, vállalkozó 
gazdálkodásuk lehetett ennek alapja. Termékeny, bár szűk Ipoly 
menti határukban dohányt termesztettek, majd káposztát, bur¬ 
gonyát. Terményeiket jórészt maguk is értékesítették szekerező 
vándorkereskedéssel, piacozással. A piacokra, vásárokra járva az 
asszonyok is rendszeresen megfordultak a városokban. 

Az őrhalmi asszonyok az első világháború idején már plüss- 
bársonyból, selyemből, brokátból varrt hosszú szoknyát és ugyan¬ 
abból az anyagból készített sonkaujjú blúzt hordtak. A blúzt 
széles fehér csipke vagy selyemgallér díszítette. A brokátszoknya 
elé is felkötötték azonban a házilag mintásán szőtt kötényeket, 
szakácská kát, amelyekbe nevüket is beszőtték, behímezték. Eze¬ 
ket később selyem kötényre cserélték, majd elhagyták. 

Hajukat homlokuk fölött hullámosították, és cukros vízzel 
rögzítették. Az asszonyok kontyára hosszú rojtos, színes virágos 
selyemkendőt kötöttek úgy, hogy a rojt kétfelől a fül mellett 
csüngjön, a kendőt később papírral merevítették. 

Emellett hordtak olyan nyári ünneplőt is, amelyikhez ingvállat 
vettek, ennek drága kelmékből varrott bő ujja azonban hitvány 
anyagból készült derékrészhez volt varrva, a derekat ugyanis tel¬ 
jesen elfedte a nyakig begombolt zsinórdíszes pruszlik. Ez a prusz- 
lik szükségtelenné tette a korábban használt vállkendőt. Télire 
a blúzra testhez szabott, derékban fodros, vattával bélelt fekete 
kabátot, bujká t hordtak. Ez a balassagyarmati, losonci, szécsényi 
szűcsök által készített, régi, hímzett és irharátétes ködmönöket 
pótolta, váltotta le. 

Az őrhalmi asszonyok a két világháború között már a könnyeb¬ 
ben kezelhető gyári anyagokból varrt ruhákat viselték szívesebben 
munka közben, vásárra, piacra menet azonban öltözetükkel, 
kiváltképp őrhalmiasan kötött menyecskekendőikkel igyekeztek 
felhívni a figyelmet magukra, illetve áruikra. 

21. tábla 




Sárközi asszonyok (Decs, Tolna m., XIX. század vége). A Sárköz, 
nevének megfelelően vízjárta táj volt a Sió, Sárvíz és a Duna 
között. Az idetelepült, a török időket itt átvészelő református fal¬ 
vak határát az 1860-as évekre mentesítették a vizek járásától. 
Megnőtt ezzel a lakosság jómódja, és házaik berendezésében, 
öltözködésükben páratlan pompa bontakozott ki. A parasztházak¬ 
ban virágos, festett bútorok, mázas cserépedények, szőttes asztali, 
ágyi ruhák halmozódtak, melyeken a szedettes hím szinte az egész 
felületet elborította. A századvég viseletére a legdrágább selymek, 
selyembrokátok, széles jacquard-szalagok, aranycsipkék, selyem¬ 
ből kötött rojtok voltak jellemzők, s a halmozott díszítés. A szok¬ 
nya, kötény szélére két-három sor szalagot varrtak, a kendőre több 
sor selyemrojtot egymás fölé, a lányok, fiatalasszonyok vállken- 
dője négy kendőből volt összeállítva. 

A nők ingének az adott sajátos vonást, hogy finom fodrozódó 
felületű szddá ból készült, fodros nyaka volt, bő ujját hímzés díszí¬ 
tette. A három apróra ráncolt, keményített gyolcsalsószoknya 
egyenként 12 méter bőségű is lehetett, ezek szélesen, kereken tar¬ 
tották a selyemszoknyát. A szoknya elé szalagokkal díszített, roj¬ 
tos selyemkötényt kötöttek. Az ingváll fölé került a széles rojtú 
négyes vállkendő, csupán a széles gyöngygallér látszott ki a nyak¬ 
nál. A nők csizmaviseletét itt hamar hímzett papucsok és vastag, 
cifrán kötött színes pamutharisnyák váltották föl. 

A lányok fejére itt is párta került, egykor aranyszállal díszített, 
kiemelkedő díszeiről elnevezett tülkös párta. A századfordulóra 
ezt már bársonyszalagra fölrakott gyöngyös művirágkoszorú vál¬ 
totta föl, ebből is három egymás fölé illesztve. Az asszonyok 
főkötője nem a kontyra, hanem a homlok fölé került. Szalagok 
közé foglalt fekete muszlinlapját aprólékos fehér hímzéssel varrták 
ki. Az újasszony, a gyermektelen fiatalasszony feje köré keskeny, 
majd két méter hosszú fátyolkendőt tekert, a tekerődző bíbort, 
amit kétoldalt fátyoltűkkel rögzített, a kendő selyemmel, arany¬ 
szállal kivarrt végét pedig mellére tűzte. 

22. tábla 





Matyó vőlegény és menyasszony (Mezőkövesd, Borsod m., XX. 
század eleje). Mezőkövesd országszerte híres volt arról, hogy itt 
hordták talán a legcifrább, legszínesebb viseletét, de arról is, 
hogy a város népességének jó része summásként, távoli nagy¬ 
birtokokra munkacsapatokban elszegődve kereste meg a kenyerét. 
A század elején, még inkább a két világháború között szembetűnő 
volt a nehéz megélhetés és a tarka, csillogó öltözetek ellentéte. 
Maguk a matyók mondták is: „hadd korogjon, csak ragyogjon!". 

Szemben a kor rövid szoknyás parasztos viseletéivel, a matyó 
nők szoknyája majd a földig ért, sajátos harang alakját az alsó¬ 
szoknyák aljára varrt rendkívül bő fodor adta meg. A szoknya 
elé a századfordulón még fekete bőkötőt kötöttek, utóbb ezt a kes¬ 
keny surc váltotta föl, amit alul egyre szélesebb sávban kihímeztek. 
A vászon ingváll itt nem vált alsóruhává, hanem magát az ing- 
vállat, előbb az ujját, majd a derekát kezdték az éppen divatos 
atlasz vagy kasmír anyagokból készíteni. Ezzel elmaradt az ing 
fölül a korábban használt vállkendő. A színes mezőkövesdi nyári 
ing a fellökő, téli hosszú ujjú változata a litya. 

A nők fejviseletének jellegét a toknak nevezett kemény, csúcsos 
főkötőre különböző módon felkötött kendők adták. A csavarítós 
kendő vastag, színes gyapjúrojtja tarajszerűen állt a fejen, a sátoros 
kendői kéregpapírral merevítették, a szakállas kendő hosszú rojtja 
az áll alatt csüngött le. A menyasszonynak különösen széles, 
magas művirágkoszorúja volt. 

Egyedülálló a matyó férfiviselet alakulása is. A század utolsó 
harmadában itt is elterjedtek a posztóruhák, zsinórozásuk piros, 
sárga, kék, zöld volt, pitykével is díszítették, sőt piros és világos¬ 
kék mellények, menték is megjelentek. A lobogós ujjú ing ujja a 
matyókra jellemző szertelenséggel két méter bőségű is lehetett és 
arasznyi színes hímzés került rá. Színes selyem-, utóbb műselyem- 
hímzés díszítette az ingek elejét és a férfiak surcá t is. A vőlegény 
ingujjára a színes hímzés helyett fehér lyukvarrás került, derekára 
kitűzték a jegykendőt, magas tetejű kalapja mellé a jegybokrétát. 

23. tábla 



Martosi asszonyok vasárnap délutáni öltözetben (Martos, v. 
Komárom m., Csehszlovákia, 1940-es évek). A martosi lányok, 
asszonyok viselete az újabb, sokszoknyás, ingvállas, vállkendős 
női viseletek közé tartozik. Az alsószoknyák mellett itt farpár¬ 
nát is viseltek, hogy a szoknya kerekebben álljon, a szabott, fod¬ 
ros szélű vállkendőt és a pruszlikot az újabban divatba jött ujjas, 
a kaci helyettesítette. 

A még néhány évtizede is eleven martosi viseletben sokféle 
színű, mintájú anyagot használtak, sokféle volt az öltözetdara¬ 
bokra rakott dísz is. A sokféle szín és anyag különösen finoman 
kifejezte, milyen alkalomra való a ruha. A legdíszesebb nagy 
ünnep délelőtti templomi ruhákhoz más szín és anyag illett, mint 
a táncba való báldos ruhákhoz vagy a köznap városba menő 
asszonyok ide s tova menő ruhájához. A színek és díszek változtak 
az életkorral, családi állapottal. Az első aranycsipke a konfirmáló 
lány ruhájára került. Az eladó lányról és az új menyecskéről azt 
mondták: „fehérbe van", fejkendője, vállkendője, köténye fehér 
alapú volt. Az újmenyecske főkötőjére két sor széles aranycsipkét 
varrtak, hátul színes szalagok csüngtek le róla. Mikor első gyer¬ 
meke megszületett, egy sor csipkét levettek, mikor harminc-har¬ 
mincöt éves lett, elmaradtak a pántlikák, alig maradt az arany¬ 
csipkéből is. Ebben az időben már a fehér ünneplőt is letette az 
asszony, helyette színeset vett: piros alapú fejkendőt, vállkendőt, 
búzavirágkék kötényt. „Cifrába van", mondták róla. Negyven év 
fölött azonban már „barnában volt", kendőinek, kötényének 
fekete volt az alapja, rajta kék, zöld vagy fehér minta - ötvenen 
túl már csak pettyek. Az idősebb asszony főkötőjén már csak kék 
és lila rátét volt a dísz, az egészen öregek főkötője viszont díszte¬ 
len fehérre változott. Egyéb „jelzések" is utaltak az asszony családi 
helyzetének változásaira: akinek gyermeke megházasodott, más 
szabású inget öltött, akinek gyereke született, az első sorból hát¬ 
rább ült a templomban a második sorba, s télen már muffot, 
túszát viselhetett. 

24. tábla 



Keresztelőre készülő kazáriak (Kazár, Nógrád m., 1920-as évek). 
A két világháború közt a mátraalji palócok szűkös és kevéssé 
termékeny földjeik mellett főként summásmunkából és - kivált 
télen - a szénbányákban vállalt munkából éltek. A bányák meg¬ 
nyitása idején, az 1880-as években attól tartottak, a bányamunka 
meg fogja szüntetni a paraszti hagyományokat: „ami a szőlőre 
a filoxera, a burgonyára a colorádo, az a palóczra a kőszéntelep". 
Az aggodalmakkal ellentétben azonban számos kétlaki községben, 
így Kazáron, Maconkán a két világháború közt, sőt szinte nap¬ 
jainkig különösen díszes viseletek maradtak használatban. 

Ebben az időben a férfiak egykori posztóruháit fekete kordbár¬ 
sony öltözetek váltották föl, kihajtott galléros kabátjuk nagy 
fehér gyöngyházgombokkal záródott. 

A fiatal nők öltözetében különösen nagy szerepet kapott a túli. 
„Virágos, sejtes" tüllből készült a bő ujjú ingváll, a vállkendő, 
a szélesen lerakott szoknya és a nemzetiszínű szalaggal díszített 
széles kötény. A tüll felsők alá erősen kékített, keményített gyolcs- 
ingváll és alsószoknya került, ami megjelenésüket vakítóan fehérré 
tette. Ebben a tüllruhába öltöztek a legnagyobb ünnepeken az el¬ 
adó lányok s az újmenyecskék, ezt viselte a menyasszony. Más¬ 
különben pruszlikkal egybevarrt kasmír, selyem lajbitos szoknyá¬ 
ul vettek fel alsószoknyáik fölé, elébe pedig színesen kihímzett, 
szedettesen szőtt vagy fehér lyukvarrással díszített kötényt, gangát 
kötöttek. Ezt a fehér és színes ünneplőt az idősebb asszonyok kék¬ 
festőre cserélték - az egész öltözet indigószínű sötétkékjéből csak 
az ingváll fehérje vált ki. 

Különösen díszes és változatos volt a kazári asszonyok fejvise- 
lete. Kontyvasra tekert hajukat kontyruháv al fedték, erre került 
a kis alsó főkötő, amit a felső főkötő takart el. Még a köznapi kis 
főkötő fodros, gyöngyös pártaszerű része is kisarasznyi magasságú 
volt. Az ünnepélyesség különböző fokait kifejező nagyrózsás, 
ezüstcsipkés, aranycsipkés nagyfőkötők magassága már a nagy¬ 
araszt is meghaladta, s koronaszerűen keretezte a fejet. 

25. tábla 



Hollókői asszony munkához öltözve (Nógrád m., 1930-as évek). 
A Cserhát belsejében, a középkori vár tövébe települt Hollókő 
azok közé a felföldi falvak közé tartozik, ahol a századfordulón 
kialakult viselet szinte napjainkig használatban maradt. 

A férfiak az általánosan viselt vászon- és posztóruhák mellett 
hímzett kötényeket hordtak, korábban fehér pamutvászon sza¬ 
kácsként, aljukon piros-kék szabad rajzú pamuthímzéssel, utóbb 
cifra szakácsként, fekete klottkötényeket, tarka műselyemhím- 
zéssel. Az apró ráncokba lerakott kötényt az asszony frissen sült 
meleg kenyérrel vasalta le. Az ing elejét apró mintás fehérhímzés 
díszítette, amit mindig látni lehetett, mert a föléje öltött pityke- 
gombos lajbit, mellényt sosem gombolták be. 

A hollókői nők viseletében is helyet kapott a virágos kasmír és 
selyem, mégis a közelmúltig jellemző volt rá a többféle kékfestő 
használata. A ráncos alsók és a vasalt alsók fölött a lányok, asz- 
szonyok egyaránt hordták a habos (fekete), lángszín (indigószín), 
a fehér babos, zöld virágú és egyéb mintás kékfestő szoknyákat. 
Kékfestő volt a szoknya elé kötött széles kecele - amit a kivarrt 
szakácskák mellett viseltek - és a vászon ingváll, selyemlajbi fölé 
kötött vállkendő. Ha közeli halottat gyászoltak mély gyászban, 
teljesen kékfestőbe öltöztek. Böjtben, adventben viszont a zöld 
és a kék szín is megjelenhetett a gyászos öltözeten. 

A legdrágább ruhadarabra, az ujjas, cifrán hímzett, fehérföldű 
nagyködmönre csak a boldogabbaknak, tehetősebbeknek tellett, 
az ujjatlan bőrmelles, a báránybőrös cucaj azonban elengedhetetlen 
tartozéka volt a hajdani hollókői kelengyének a harmónikás torkú, 
piros, néha kivarrt rámás csizmával egyetemben. 

A lányok színes virágos szalagokba burkolva fonták hajukat 
egyetlen brekocsba, az asszonyok kontyba csavarták, amit főkö¬ 
tővel fedtek. A fiatalasszonyok gyöngyös, fodros főkötőjére 
menyecskekendőt kötöttek. Utóbb a kendőt egyre keskenyebbre 
hajtogatták, hogy alatta érvényesüljenek a főkötő csillogó díszei, 
végül a főkötőt és a kimerevített kendőt összetűzték. 

26. tábla 



Nógrád megyei búcsús asszonyok (Ludányhalászi, Hasznos, Buják 
1930-as évek). Az öltözködés szabályai községről községre kisebb- 
nagyobb mértékben eltértek. A Börzsöny, Cserhát, Mátraalja sok 
apró falujában ez volt a helyzet még a két világháború között 
is. Négy-öt szomszéd falu viselete általában hasonló volt: ezek 
voltak azok a községek, amelyek egy plébániához, egy anyatemp¬ 
lomhoz tartoztak, és lakóikat általában ismeretség, rokonság szálai 
is összefűzték. Sokszor közös varróasszonyok, főkötőkészítők 
dolgoztak számukra. Ahol szélesebb vidékről gyűltek össze, mint 
egy-egy búcsúban, vásáron, különböző öltözetük megmutatta, ki 
honnan érkezett. 

A ludányhalászi asszony viseletében legfigyelemreméltóbb a 
fehér csipkés, nagy szalagos farkas főkötő volt. Annak idején 
ennek a főkötőnek elődje annyira megtetszett Petőfinek, hogy 
naplójában följegyezte: ha megházasodik, feleségének majd innen 
hozat főkötőt. A ludányiak öltözete elütött a rövid szoknyás 
szomszéd falvakétól azzal, hogy szoknyájuk hosszú, kötényük 
körben fodros, egész öltözetük egyszerű volt. 

A hasznosiak rendkívül apróra berakott szoknyái féllábszárig 
értek, a slingelt ingvállra fehér vállkendőt kötöttek, az egész 
öltözet világos színéből a pruszlik élénk pirosa vált ki. Kontyukra, 
a kis, kovásszal keményített alsó főkötő fölé kúposra alakított 
aranycsipke főkötőt tettek, amit piros szalag, kehelyszerűen kiala¬ 
kított szalagcsokor díszített. 

A korábban egymáshoz közelebb álló viseleti formák az egyes 
községekben más-más irányban formálódtak A bujákiak alakí¬ 
tották legrövidebbre és a legtöbb alsószoknyával legkerekebbre 
szoknyáikat. Templomba készülő leányán az anya rendezte el, 
igazította egymáshoz az alsószoknyák apró rakását, utána ő indí¬ 
totta meg a szoknyák ringását, hogy lánya szépen menjen az utcán. 
Vállukat a vállkendő sűrű, magasra felálló, keményített csipke¬ 
fodra szélesítette, nyakukat, mellüket szinte beborította az üveg¬ 
gyöngyök sora. (Lásd a könyv hátsó borítóján.) 

27. tábla 



Törökkoppányi menyecske (Somogy m., 1930-as évek). A török- 
koppányi fiatalasszonyon, aki fején díszes kosárban, mintásán 
szőtt kendővel letakarva húst, kalácsot, süteményt, kezében pedig 
bort visz ajándékba egy rokon asszonynak, a sokszoknyás színes 
viseletek egy késői változatát látjuk. Külső-Somogynak ezen a 
részén már az első világháború idején sem öltöttek vállkendőt 
az ing fölé. Az alsó ing fölött másik, elején és két rövid ujján 
fehér lyukvarrással vagy piros keresztszemes hímzéssel díszített 
fölső inget hordtak. Az ingmellet hosszában elhelyezett téglalap 
alakban fedte a dús hímzés. A hímzést középen nem osztották 
meg, hanem mellette, féloldalasán helyezték el a gombolást. 
Az ilyen inget később mintás anyagból varrt blujzok váltották le, 
amiket a szoknya fölé kivetve, a derékon övvel szorítottak le. 
Maga a szoknya készülhetett selyemből, atlaszból, bársonyból, ki¬ 
kivillant alóla a legfelső gyolcs alsószoknya slingelt, cakkos széle. 
Sötétfalú, sötét alapszínű szoknyához fekete, világosabb árnya¬ 
latúhoz színes kötényt kötöttek. Lábukra félmagas sarkú, fekete 
vagy sötétkék fűzős bársony félcipőt vettek vagy bőrcipőt, amire 
színes fonállal cifrázást varrtak. Ezekkel a cipőkkel mintásán 
kötött, fehér, piros, rózsaszín vagy kék bubókákksd, böckökkeX 
díszített pamutharisnyát viseltek. 

A helyi szépségideál szerint a szoknyának elöl laposan, hátul 
kereken kellett állnia, ennek érdekében használták a farpárnát, 
pufándlit, amit az alsóing hátsó széléhez varrtak. 

A törökkoppányi asszonyok szögletes, ronggyal betekert rámára 
csavarták föl két fonatba font hajukat, erre került a kontyruha 
és a fejkendő. A kendőt hátul a tarkón kötötték meg, két végét 
kétfelől úgy rendezték el, mint a „pille szárnyát". Ebből a kendő¬ 
kötésből utóbb kéregpapírral merevített főkötő lett, a pille, ami¬ 
nek ünneplő példányait islóggdX, üveggyönggyel is díszítették. 
A kendőt, illetve a pillét elöl a homlok fölött fejcsipke egé¬ 
szítette ki. 

28 . tábla 



Kalocsai asszony és lány ünneplőben (Bács-Kiskun m., 1950-es 

évek). Amikor kalocsai viseletről beszélünk, voltaképp a régi kalo¬ 
csai határban faluvá fejlődött csoportos szállások népének öltöz¬ 
ködésére gondolunk. A kertkultúra és a paprikatermelés gazdaggá 
tette a vidék lakóit. A gazdák lányai, asszonyai selyemszoknyában 
és -ujjasban jártak, a zsinóros posztóruhás férfiak ingük fölött 
selyem untercikket, hosszú ujjú, csípőig érő, kivetve viselt felső 
ingfélét, s efölött keskeny hátú zsinóros mellényt viseltek. 

Kalocsa-környék viseletét azonban elsősorban a színes virág¬ 
mintákkal kihímzett fehér gyolcs öltözetdarabokról ismerik. Vi¬ 
szonylag későn, az 1910-es években kezdték kivarrni a ruhadara¬ 
bokat kék és piros pamuttal. A harmincas évekre már 30-40-féle 
színárnyalatból válogattak a varróasszonyok. A régebbi hímzé¬ 
sektől eltérően a színek megválasztásában is, a motívumok rajzá¬ 
ban is a természethű ábrázolásra törekedtek. A nagy felületeket 
beborító hímzés megtervezése íróasszonyok dolga volt, akik közül 
a legjobbak több mint 40 virágmotívumot ismertek, s megkülön¬ 
böztették a koszorús, bukros, dobót rózsás (vagyis szétszórt virágú) 
térkitöltő módokat. Utóbb a virágmotívumok közt a gyolcsalap na¬ 
gyobb részét áttört lyukvarrás foglalta el. 

A legünnepélyesebb öltözet továbbra is a selyem és a bársony 
maradt, de szívesen viselték a színesen kivarrt fehér pamutvászon, 
illetve gyolcsünneplőket is. A sok alsószoknyára felöltőit színes, 
berakott kasmírszoknyához hímzett ingválM, pruszlikot vagy 
viganéri (bő derekú, ujjas ingfélét) öltöttek, a szoknya elé fehér 
hímzett kötényt. Hasonló hímzés díszítette az asszonyok főkötő¬ 
jét, az asszonyok, lányok zsebkendőjét. A jómódú gazdalány 
selyemruhában ment a táncba, ám ebben csak egy-kettőt fordult, 
utána átöltözött a pamutvászon vagy gyolcsruháiba. A fekete 
selyemben esketett menyasszonyt, mikor felkontyolták, ugyan¬ 
csak ilyen színesen kivarrt vászonruhába öltöztették át. 

Böjti időre vagy fél gyászban felöltött ruháikat kék, lila, zöld 
színnel varrták ki, ezeket mondták szomorú pamukosnak. 

TARTALOM 


(Az első szám a tábla sorszámát, a második szám a hozzá tartozó szö¬ 
vegoldalt jelzi.) 

Dunántúli asszonyok vászonruhában 1., 4 

Fekete-körös-völgyi férfiak vászonruhában 2., 6 

Csökölyi öregasszonyok fehér gyászban.3., 8 

Alföldi csikós fekete ingben, gatyában.4., 10 

Hortobágyi juhász előbőrben, hátibó'rben.5., 12 

Alföldi férfiak subában.6., 14 

Túrái asszony ködmönben.7., 16 

Székely férfiak harisnyában, zekében.8., 18 

Dunántúli betyár cifraszűrben.9., 20 

Szatmár megyei férfiak gubában.10., 22 

Zobor vidéki idős házaspár.11., 24 

Rábaközi fiatalok ünneplőben.12., 26 

Ormánsági lány és asszony.13., 28 

Torockói asszony és leány.14., 30 

Kalotaszegi fiatalok ünneplőben.15., 32 

Széki asszonyok munkába menet 16., 34 

Kecskeméti fiatal pár.17., 36 

Debreceni leány és asszony.18., 38 

Szegedi alsóvárosi házaspár ünnepi viselete.19., 40 

Ajaki lányok vasárnapi ünneplőben.20., 42 

Őrhalmi asszonyok ünneplőben.21., 44 

Sárközi asszonyok.22., 46 

Matyó vőlegény és menyasszony.23., 48 

Martosi asszonyok vasárnap délutáni öltözetben.24., 50 

Keresztelőre készülő kazáriak.25., 52 

Hollókői asszony munkához öltözve.26., 54 

Nógrád megyei búcsús asszonyok.27., 56 

Törökkoppányi menyecske.28., 58 

Kalocsai asszony és lány ünneplőben.29., 60 




Tíz éven felülieknek 
HU ISSN 0133-9591 
ISBN 963 11 2120 8 

Móra Ferenc Ifjúsági Könyvkiadó, Budapest 

Felelős kiadó: Szilvásy György igazgató 

Kossuth Nyomda (79.1083), Budapest, 1980 

Felelős vezető: Bede István vezérigazgató 

Felelős szerkesztő: Balassa Anna 

Szakmailag ellenőrizte: Kresz Mária 

Műszaki vezető: Haás Pál 

Képszerkesztő: Árva Ilona 

Műszaki szerkesztő: Supp Emilné 

120 000 példány. Terjedelem: 2,8 (A/5) ív. 1F 3934 



